Diari Oficial de la Generalitat Valenciana


Sumari del DOGV 6318, del 26-07-2010 (2010/7888)

Informació pública de l'aprovació definitiva de la modificació puntual número 3 del Pla General d'Ordenació Urbana.
-------------------------------------------------------------------------------------------------------------------

### Dades del document

Número de DOGV
:   6318

Data del DOGV
:   26-07-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/7888


Data del document
:   08-06-2010

Organisme emissor
:   Ajuntament d'Albaida

Tipus de document
:   Anunci

Descriptors 

:   * Albaida
    * administració local
    * pla d'urbanisme

Informació pública de l'aprovació definitiva de la modificació puntual número 3 del Pla General d'Ordenació Urbana. [2010/7888]  
El Ple de l'Ajuntament d'Albaida, en la sessió ordinària que va tindre lloc el passat dia 30 de març de 2010, a la vista del dictamen favorable emès per la Comissió Informativa Permanent d'Urbanisme, Medi Ambient i Polítiques de Sostenibilitat, va donar l'aprovació definitiva a la modificació puntual número 3 del Pla General d'Ordenació Urbana d'Albaida que afecta l'article 67, apartat 5.f de les normes urbanístiques que estableix la distància mínima a llindes de tres metres. La part dispositiva de l'acord del Ple es transcriu, literalment, tot seguit:  
«Primer  
Aprovar definitivament l'expedient de la modificació puntual número 3 del Pla General d'Ordenació Urbana d'Albaida que afecta l'article 67, apartat 5.f de les normes urbanístiques que estableix la distància mínima a llindes de tres metres, en el sentit que estableix la distància mínima a llindes de tres metres, quan es tracte de parcel·les per a albergar equipament docent, en el sentit de:  
On diu: "Distància mínima a llindes: 3ml".  
Haurà de dir: "Distància mínima a llindes: 3ml, tret d'aquells casos que existeixen que necessiten de l'adequació o ampliació, en els quals serà aplicable la distància mínima necessària per al seu correcte ús i funcionament".  
Tot això en els termes expressats en la memòria justificativa que acompanya l'expedient subscrita per l'arquitecta municipal Encarna Bosch Ferrer i resta de documentació complementària.   
Segon  
Publicar un edicte d'informació pública relatiu a l'aprovació definitiva de la modificació puntual número 3 del Pla General d'Ordenació Urbana d'Albaida en el Diari Oficial de la Comunitat Valenciana i en el Butlletí Oficial de la Província de València, en compliment del que disposa l'article 104 de la Llei Urbanística Valenciana.   
Tercer  
Remetre una còpia de l'expedient administratiu tramitat, juntament amb el certificat de l'acord adoptat pel Ple de la corporació, a la Conselleria de Medi Ambient, Aigua, Urbanisme i Habitatge perquè se'n prenga coneixement i tinga els efectes que corresponguen.   
Quart  
Notificar l'acord que s'adopte a la societat de la Generalitat Valenciana CIEGSA perquè en prenga coneixement i efectes.   
Cinquè  
Comunicar el present acord a l'arquitecte municipal als efectes de plasmar la modificació puntual número 3 aprovada definitivament en la documentació tècnica del Pla General d'Ordenació Urbana i que haurà de ser diligenciada per la Secretaria de la corporació, amb referència al present acord».  
Contra l'acord adoptat pel Ple de la corporació, que d'acord amb allò establert en l'article 109.c de la Llei 30/19791, de 26 de novembre, de Règim Jurídic de les Administracions Públiques i del Procediment Administratiu Comú, finalitza la via administrativa, les persones interessades hi podrà interposar, en el termini de dos mesos, comptadors des de l'endemà de la publicació del present edicte en el Butlletí Oficial de la Província de València, un recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, tot d'acord amb allò establert en l'article 107.3 de l'esmentada Llei 30/1992, de 26 de novembre, i l'article 10.1.b de la Llei 29/1998, de 13 de juliol, reguladora de la Jurisdicció Contenciosa Administrativa, sense perjudici d'exercir qualsevol altre que creguen convenient.  
Albaida, 8 de juny de 2010.- L'alcalde president: Juan José Beneyto Galbis.